আসফাকুল্লার পর এবার রাজ্যের স্ক্যানারে কিঞ্জল নন্দ

কলকাতা: আসফাকুল্লার পর এবার রাজ্যের স্ক্যানারে কিঞ্জল নন্দ (Kinjal Nanda)। আরজি কর মেডিক্যাল কলেজ ও হাসপাতালের পিজিটি কিঞ্জল নন্দ সম্পর্কে একাধিক তথ্য জানতে চেয়ে কলেজের অধ্যক্ষের কাছে চিঠি রাজ্য মেডিক্যাল কাউন্সিলের। যদিও চিঠির বিষয়ে সরাসরি এখনও কিছুই জানেন না বলে দাবি চিকিৎসক-অভিনেতার। এর আগে অন্য এক জুনিয়র ডাক্তার আসফাকুল্লা নাইয়াকে নিয়ে বিতর্ক সৃষ্টি হয়েছে। এবার সেই তালিকায় কিঞ্জল।

আরজি কর(RG Kar Hospital) আন্দোলনের প্রথমসারির মুখ কিঞ্জল। আরজিকরের ঘটনাকে সামনে রেখে তিনি ‘জনপ্রিয়তা পাওয়ার চেষ্টা করছেন’, এমন দাবিও তোলা হয়। এবার রাজ্যের স্ক্যানারে কিঞ্জল নন্দ। ‘কর্তব্যে গাফিলতি’র অভিযোগ উঠেছে।

আরও পড়ুন: ধৃতরাষ্ট্রকে মহাভারতের বর্ণনা দিয়েছিল ধর্মের সঞ্জয়, আরজি কর কাণ্ডের সঞ্জয় সেই গীতা পড়তে চাইল জেলে

জানা গিয়েছে, কিঞ্জলের হাজিরা, ভাতা, কাজের সময় ইত্যাদির বিষয়ে স্পষ্ট জানতে চাওয়া হয়েছে। কতদিন ছুটি নিয়েছেন কিঞ্জল? নিয়ম মেনে নিয়েছিলেন?’ সেই চিঠিতে জানতে চাওয়া হয়, ‘বিভাগ, কলেজ, স্বাস্থ্য দফতর থেকে অনুমতি নেওয়া হয়েছিল? PGT হিসেবে ৮০ শতাংশ উপস্থিতি আছে তাঁর ?’ তাও জানতে চাওয়া হয়েছে। পাশাপাশি প্রশ্ন তোলা হয়েছে পিজিটির কাজের দায়িত্ব সামলে কী ভাবে সিনেমা বা সিরিজ বা বিজ্ঞাপনের শ্যুটিং করছেন তিনি।

অন্য খবর দেখুন